cometadata/datacite-titles-descriptions-related-identifiers huggingface dataset:
DOI: 10.14457/cu.the.2012.1090
title: การใช้มาตรการอื่นแทนการลงโทษจำคุกระยะสั้น

description: ศึกษาถึงมาตรการแทนการลงโทษจำคุกระยะสั้น ซึ่งเป็นการลงโทษผู้กระทำความผิดที่ได้รับโทษจำคุกไม่เกิน 3 ปี ด้วยมาตรการลงโทษในชุมชนที่มีความเหมาะสมและได้สัดส่วนกับการกระทำความผิด โดยไม่จำต้องส่งผู้กระทำความผิดเข้าสู่เรือนจำ ผลการศึกษาพบว่า ประเทศสหรัฐอเมริกาและประเทศอังกฤษได้นำมาตรการคุมประพฤติแบบเข้มข้น การให้ทำงานบริการสังคม และการควบคุมผู้กระทำความผิดไว้ในที่อยู่อาศัยโดยใช้เครื่องมืออิเล็กทรอนิกส์ มาใช้แทนการลงโทษจำคุกในลักษณะของโทษทางเลือกหรือโทษทดแทนโทษจำคุกซึ่งเป็นโทษหลัก รวมทั้งใช้เป็นเงื่อนไขในการปล่อยตัวผู้กระทำความผิดออกจากเรือนจำก่อนครบกำหนด ในลักษณะของการบังคับโทษจำคุกนอกเรือนจำ มาตรการเหล่านี้เป็นมาตรการลงโทษระดับกลาง ซึ่งมีความยากลำบากหรือความเข้มงวดในการควบคุมพฤติกรรม มากกว่าการคุมประพฤติแบบปกติแต่เบากว่าการลงโทษจำคุก สามารถนำมาใช้กับผู้ที่กระทำความผิดอาญาร้ายแรง แต่ไม่มีนิสัยเป็นอาชญากร หรือได้กระทำผิดไปด้วยความประมาท และมีแนวโน้มที่จะไม่กระทำความผิดซ้ำอีกในอนาคต การปฏิบัติต่อผู้กระทำความผิดเหล่านี้ด้วยมาตรการลงโทษในชุมชน จึงเพียงพอและเหมาะสมกว่าการลงโทษจำคุกระยะสั้น ด้วยเหตุนี้ จึงสมควรนำมาตรการคุมประพฤติแบบเข้มข้น การให้ทำงานบริการสังคม และการควบคุมผู้กระทำความผิดไว้ในที่อยู่อาศัยโดยใช้เครื่องมืออิเล็กทรอนิกส์ มาใช้แทนการลงโทษจำคุกระยะสั้นในระบบกฎหมายไทย เพื่อเป็นทางเลือกให้แก่ศาลในการปฏิบัติต่อผู้กระทำความผิดที่ไม่สมควรได้รับโทษจำคุกระยะสั้น หรือกรณีที่การรอการลงโทษเป็นมาตรการที่เบาเกินไป รวมทั้งกรณีที่ไม่เข้าเงื่อนไขในการรอการลงโทษ หรือการเปลี่ยนโทษจำคุกเป็นโทษกักขัง หรือการยกโทษจำคุกด้วย ทั้งนี้เพื่อมิให้ผู้กระทำความผิดได้รับผลกระทบจากการลงโทษจำคุกระยะสั้น ผู้เสียหายและสังคมมีความพึงพอใจในการลงโทษผู้กระทำความผิด และยังสอดคล้องกับแนวความคิดในการหลีกเลี่ยงมาตรการ ที่เป็นการควบคุมตัวที่แพร่หลายอยู่ในนานาอารยประเทศขณะนี้ด้วย
DOI: 10.17632/d698f2889k.5
title: Data for: Enhanced production of ethyl acetate using co-culture of Wickerhamomyces anomalus and Saccharomyces cerevisiae

description: Reasearch data for this study.
DOI: 10.14457/cu.the.2012.1091
title: ข้อพิจารณาด้านกฎหมายของประเทศไทยในการเข้าเป็นภาคีอนุสัญญาว่าด้วยระเบิดพวง ค.ศ. 2008

description: ปัจจุบันการใช้อาวุธประเภทระเบิดพวงในข้อพิพาททางอาวุธนั้นได้เพิ่มและทวีความรุนแรงมากยิ่งขึ้น เป็นเหตุนำมาซึ่งความเสียหายอย่างมากต่อทั้งชีวิต และทรัพย์สินของประชาชนพลเรือนที่อยู่ท่ามกลางการสู้รบ ทำให้มีผู้บาดเจ็บ ผู้เสียชีวิต ผู้พลัดถิ่น และผู้ที่ได้รับความทุกข์ทรมานอยู่เป็นจำนวนมาก อันเป็นอุปสรรคสำคัญในการพัฒนาอย่างยั่งยืนของสังคมมนุษย์ ดังนั้นประเทศทั้งหลายร่วมกับกลุ่มพันธมิตรเพื่อต่อต้านการใช้ระเบิดพวง หรือ Cluster Munitions Coalition (CMC) สหประชาชาติ และคณะกรรมการกาชาดระหว่างประเทศ (ICRC) จึงต้องร่วมมือกัน เพื่อป้องกัน ปราบปรามและต่อต้านการใช้ระเบิดพวง โดยอนุสัญญาว่าด้วยระเบิดพวง ค.ศ. 2008 เป็นความพยายามล่าสุดในการดำเนินการเพื่อการป้องกันและปราบปราม หยุดยั้ง การใช้ระเบิดพวง วิทยานิพนธ์ฉบับนี้มุ่งที่จะศึกษาถึง ลักษณะ องค์ประกอบ และแนวทางความเป็นมาของการควบคุมอาวุธประเภทระเบิดพวง รวมทั้งพันธกรณี และหลักการที่สำคัญของอนุสัญญาว่าด้วยระเบิดพวง ค.ศ. 2008 รวมทั้งแนวโน้มที่ประเทศไทยจะให้สัตยาบันเข้าเป็นภาคี รวมทั้งศึกษากฎหมายและการปฏิบัติจากประเทศสมาชิก ตลอดจนผลกระทบด้านกฎหมาย และการดำเนินการอื่นๆ หากประเทศไทยเข้าเป็นภาคีของอนุสัญญานี้ ผลจากการศึกษาพบว่า อนุสัญญาฉบับนี้ยังคงมีปัญหาในทางปฏิบัติบางประการเป็นต้นว่า ขาดการกำหนดคำนิยามของประเภทของระเบิดพวง และการปฏิบัติการร่วมทางทหารกับประเทศที่ไม่ได้เป็นภาคีที่ชัดเจน และมาตรการบังคับที่ไม่ได้มีบทลงโทษที่แน่ชัด ซึ่งยังคงเป็นปัญหาเช่นเดียวกับอนุสัญญาที่เกี่ยวกับการควบคุมอาวุธประเภทอื่นๆ นอกจากนี้ยังมีปัญหาขอบเขตการกระทำความผิด และการปฏิบัติตามพันธกรณีภายในระยะเวลาที่กำหนด ทั้งนี้หากประเทศไทยจะดำเนินการเข้าเป็นภาคีในอนุสัญญาดังกล่าว จึงจำเป็นจะต้องดำเนินการแก้ไขเปลี่ยนแปลงกฎหมายภายใน และแนวปฏิบัติของหน่วยงานต่างๆ เพื่อให้สอดคล้องกับวัตถุประสงค์และพันธกรณีของอนุสัญญาต่อไป
DOI: 10.14457/cu.the.2012.1092
title: การอ้างจารีตประเพณีและวัฒนธรรมกับความรับผิดทางอาญา

description: ในทางสังคมวิทยาและมานุษยวิทยา จารีตประเพณีและวัฒนธรรมเป็นวิถีการดำเนินชีวิตของมนุษย์ ซึ่งฝังรากลึกมาแต่กำเนิด โดยเป็นแบบแผนความประพฤติของสมาชิกในสังคม ครอบคลุมความคิดของบุคคล รวมถึงความคิดเกี่ยวกับการกระทำความผิดทางอาญา จารีตประเพณีและวัฒนธรรมจึงเป็นปัจจัยหนึ่งเกี่ยวกับจำเลย ซึ่งศาลควรนำมาพิเคราะห์ประกอบการวินิจฉัยความรับผิดและโทษทางอาญาด้วย ตั้งแต่ปี พ.ศ. 2451 ซึ่งเป็นปีที่ประกาศใช้กฎหมายลักษณะอาญา ร.ศ. 127 ต่อเนื่องมาถึงการใช้ประมวลกฎหมายอาญาฉบับปัจจุบัน แม้กฎหมายอาญาไม่มีบทบัญญัติโดยตรงเกี่ยวกับการนำจารีตประเพณีและวัฒนธรรมมาวินิจฉัยในคดีอาญา แต่ศาลฎีกานำจารีตประเพณีและวัฒนธรรมของจำเลยมาประกอบการพิจารณาพิพากษาคดีอาญา โดยใช้ในทางที่เป็นคุณแก่จำเลยตามหลักไม่มีความผิด ไม่มีโทษ โดยไม่มีกฎหมาย (nullum crimen, nulla poena sine lege) กล่าวคือ นำมาใช้วินิจฉัยว่าการกระทำขาดองค์ประกอบภายในที่กฎหมายบัญญัติ จำเลยสำคัญผิดว่ามีอำนาจกระทำได้ วินิจฉัยว่าจารีตประเพณีและวัฒนธรรมเป็นเหตุยกเว้นความผิด เหตุยกเว้นโทษ เหตุลดโทษ และกรณีอื่นๆ เมื่อเปรียบเทียบกับต่างประเทศแล้ว ศาลฎีกานำจารีตประเพณีและวัฒนธรรมของจำเลยมาใช้อย่างหลากหลาย แต่ยังมีประเด็นที่ควรเพิ่มเติมคือ ศาลควรรับรองจารีตประเพณีและวัฒนธรรมของคนต่างชาติ ชนพื้นเมือง และชนกลุ่มน้อย ซึ่งเป็นวัฒนธรรมรอง ทั้งการนำจารีตประเพณีและวัฒนธรรมมาปรับใช้นั้น อาจใช้ได้ทั้งกับความผิดในตัวเอง หรือ mala in se และความผิดเพราะกฎหมายบัญญัติ หรือ mala prohibita แต่ระดับของการยอมรับจารีตประเพณีและวัฒนธรรมนั้น ควรให้ขึ้นอยู่กับดุลพินิจของศาลในแต่ละกรณี โดยศาลพึงพิจารณาความร้ายแรงของการกระทำความผิด เปรียบเทียบกับจารีตประเพณีและวัฒนธรรมที่จำเลยยกขึ้นอ้างว่าจารีตประเพณีและวัฒนธรรมนั้น มีเหตุผลเพียงพอที่จะยกเว้นความรับผิดทางอาญาได้หรือไม่ เพียงใด ตลอดจนควรกระตุ้นให้ศาลนำจารีตประเพณีและวัฒนธรรมของจำเลยมาประกอบการพิจารณาพิพากษามากขึ้น เพื่อให้สอดคล้องกับแนวคิดทางสังคมวิทยาและมานุษยวิทยาด้วย
DOI: 10.14457/cu.the.2012.1093
title: การกำจัดแบคทีเรียในอากาศด้วยแผ่นฟอกอากาศโฟโตคะตะไลติก

description: ศึกษาประสิทธิภาพของแผ่นฟอกอากาศโฟโตคะตะไลติกในการกำจัดเชื้อแบคทีเรียในอากาศ โดยทดลองในห้องทดลองจำลองขนาด 1 ลูกบาศก์เมตร (1,000 ลิตร) ในสภาวะที่ควบคุมอุณหภูมิคงที่ 25 ± 2 องศาเซลเซียส และความชื้นสัมพัทธ์ร้อยละ 60 ± 5 ด้วยเชื้อแบคทีเรีย 2 สายพันธุ์ คือ Bacillus subtilis และ Staphylococcus epidermidis ในการทดลองใช้แผ่นฟอกอากาศโฟโตคะตะไลติกขนาด 0.23 ตารางเมตร ช่วงเวลาทำปฏิกิริยา 120 นาที และใช้แหล่งกำเนิดแสง 2 ประเภทที่มีความเข้มแสงแตกต่างกัน ได้แก่ หลอดฟลูออเรสเซนต์ความเข้มแสง 1.0 3.0 และ 3.7 ไมโครวัตต์ต่อตารางเซนติเมตร และหลอดแบล็คไลท์ความเข้มแสง 70 220 และ 270 ไมโครวัตต์ต่อตารางเซนติเมตร ผลการทดลองพบว่า แหล่งกำเนิดแสงหลอดแบล็คไลท์ความเข้มแสง 270 ไมโครวัตต์สามารถกำจัดเชื้อแบคทีเรียทั้ง Bacillus subtilis และ Staphylococcus epidermidis ในอากาศได้ดีที่สุด และมีค่าคงที่อัตราการกำจัดสูงสุดเช่นกัน โดยประสิทธิภาพในการกำจัดเท่ากับร้อยละ 45.93 และ 81.92 ตามลำดับ และค่าคงที่อัตราการกำจัดเท่ากับ 0.0053 นาที⁻¹ และ 0.0258 นาที⁻¹ ตามลำดับ โดยผลการวิเคราะห์ข้อมูลทางสถิติของประสิทธิภาพในการกำจัดเชื้อแบคทีเรียทั้งสอง ในแต่ละความเข้มแสงยูวีของแหล่งกำเนิดแสงทั้งสองชนิด พบว่ามีความแตกต่างกันอย่างมีนัยสำคัญทางสถิติที่ระดับความเชื่อมั่นร้อยละ 95 (p=0.000) และเมื่อเปรียบเทียบประสิทธิภาพของแผ่นฟอกอากาศโฟโตคะตะไลติก ในการกำจัดเชื้อแบคทีเรียทั้งสองชนิด พบว่าสามารถกำจัดเชื้อแบคทีเรีย Staphylococcus epidermidis ได้ดีกว่าเชื้อแบคทีเรีย Bacillus subtilis โดยมีความแตกต่างกันอย่างมีนัยสำคัญทางสถิติที่ระดับความเชื่อมั่นร้อยละ 95 (p=0.000-0.004)
DOI: 10.14457/cu.the.2012.1094
title: การประมาณความยาวแถวคอย โดยการประยุกต์กราฟปริมาณการจราจรสะสมและการวิเคราะห์คลื่นกระแทก

description: วิทยานิพนธ์นี้เป็นการประยุกต์ใช้กราฟปริมาณจราจรสะสมและการวิเคราะห์คลื่นกระแทก เพื่อประมาณความยาวแถวคอย โดยใช้ข้อมูลจราจรจากเครื่องตรวจวัดการจราจรทุก 5 วินาที บน 1 ช่วงถนน โดยติดตั้งเครื่องตรวจวัดการจราจร 3 ตำแหน่ง ได้แก่ ตำแหน่งที่รถออกจากทางแยก (A), ตำแหน่งกึ่งกลางช่วงถนน (B), และ ตำแหน่งรถเข้าสู่ช่วงถนน (C) งานวิจัยนี้พิจารณาทั้งสภาพจราจรที่แถวคอยอยู่ในช่วงทางแยกถึงกึ่งกลางช่วงถนน (A-B) และ สภาพจราจรติดขัดที่แถวคอยยาวล้นเกินตำแหน่งกึ่งกลางช่วงถนน (B-C) ผลการประมาณในแต่ละวิธี จะเปรียบเทียบความคลาดเคลื่อนกับแถวคอยที่วัดจริงจากการสังเกตในภาคสนาม ทั้งในกรณีที่แถวคอยล้นและไม่ล้นตำแหน่ง B ผลการศึกษา พบว่า วิธีกราฟปริมาณจราจรสะสมเกิดความคลาดเคลื่อนเนื่องจากจำนวนรถสะสมที่ยังไม่ได้ติดแถวคอย การเปลี่ยนช่องจราจรของรถ และ การเลื่อนกราฟปริมาณจราจรสะสม ขณะที่วิธีการวิเคราะห์คลื่นกระแทก ถ้าไม่ได้พิจารณากราฟความสัมพันธ์ระหว่างปริมาณจราจรกับความหนาแน่น ความคลาดเคลื่อนจะเกิดจากความแปรผันของค่าคลื่นกระแทก แต่หากใช้กราฟนี้ ความแปรผันของค่าคลื่นกระแทกจะน้อยลง มีผลทำให้มีความคลาดเคลื่อนลดลง เมื่อเปรียบเทียบผลการประมาณทั้ง 2 วิธี การวิเคราะห์คลื่นกระแทกจะให้ผลการประมาณที่ใกล้เคียงกว่าการใช้กราฟปริมาณจราจรสะสม นอกจากนี้การพิจารณาตำแหน่ง B-C สามารถช่วยประมาณแถวคอยในสภาพการจราจรที่ติดขัดได้
DOI: 10.14457/cu.the.2012.1095
title: การประเมินสมรรถนะการใช้แป้นพิมพ์การยศาสตร์โดยอาศัยหลักการกฎของฟิตส์

description: The health problems of computer users have been increasing, especially the hand and wrist problem causing non-neutral posture while using keyboard for long period, such as the Carpal Tunnel Syndrome (CTS). In order to reduce this problem, ergonomic keyboards have been developed for reducing awkward arm and wrist posture. Although ergonomic keyboards are considered to reduce CTS, the complex shape of them may affect user’s familiarity and their typing performance. Typing performance evaluations are usually based on total typing speed without considering of the difficulty of manuscript which may affect the typing speed. In this study, Fitts’ law concept was applied to compare typing performances of two ergonomic keyboards and a conventional keyboard. 10 volunteer participants with touch-typing ability who never used ergonomic keyboard were recruited. The indices of difficulty of typing was developed by sampling alphabets by their average typing time with linear regression, with R2=0.99, the alphabet keys were divided into 7 groups. There was significant difference in learning curve between ergonomic keyboard and conventional keyboard. The typing performance of both ergonomic keyboards is also higher than the conventional keyboard.
DOI: 10.14457/cu.the.2012.1096
title: ผลของตัวทำละลายสารอินทรีย์ระเหยง่ายที่มีต่อสารช่วยยึดติดที่ใช้กับเทปกาวสำหรับวัสดุประเภทโพลีโอเลฟินและยางสังเคราะห์

description: งานวิจัยนี้มุ่งเน้นในการศึกษาผลของการใช้ตัวทำละลายที่เป็นสารอินทรีย์ระเหยง่ายต่ำ (low volatile organic solvent) ทดแทนตัวทำละลายสารอินทรีย์ชนิดเดิม โดยพิจารณาสมบัติในการละลาย และชนิดของตัวทำละลาย ที่สอดคล้องกับข้อกำหนดเกี่ยวกับสารอินทรีย์ระเหยง่ายในอุตสาหกรรมรถยนต์ โดยศึกษาสัดส่วนที่ใช้ในสูตรการผลิตสารช่วยยึดติดเทปกาว สมบัติทางกายภาพของสารช่วยยึดติดเทปกาวที่ได้ การยึดติดของเทปกาวบนพื้นผิววัสดุประเภทพอลิโอเลฟินและยางสังเคราะห์ สารช่วยยึดติดที่ได้จากการใช้ตัวทำละลายที่เป็นสารอินทรีย์ระเหยง่ายต่ำในงานวิจัยนี้ มีสมบัติในการเพิ่มพลังงานพื้นผิวบนพื้นผิววัสดุประเภทพอลิโอเลฟิน (polyolefins) และยางสังเคราะห์ที่เป็นวัสดุที่มีพลังงานพื้นผิวต่ำให้มีพลังงานพื้นผิวที่สูงขึ้น สามารถช่วยยึดติดของเทปกาวบนพื้นผิวพอลิโอเลฟิน (polyolefins) และยางสังเคราะห์ได้ดี และมีความทนทานต่อสภาพอากาศและสภาวะแวดล้อมต่างๆ ที่เปลี่ยนแปลงไปได้ดี รวมถึงสภาวะที่ใช้ในการผลิตสารช่วยยึดติด เช่นการปั่นกวนของสารละลาย โดยคุณสมบัติดังกล่าวไม่มีความแตกต่างจากสารช่วยยึดติดที่ใช้สารอินทรีย์ระเหยง่ายสูงชนิดเดิม
DOI: 10.14457/cu.the.2012.1097
title: การศึกษาต้นทุนสังคมของโรงไฟฟ้า กรณีศึกษา โรงไฟฟ้าถ่านหิน

description: งานวิจัยนี้มีวัตถุประสงค์เพื่อศึกษาวิธีการประเมินต้นทุนสังคมของโรงไฟฟ้าในปี 2553 โดยคิดมูลค่าผลกระทบทางด้านสุขภาพประชาชนจากมลพิษทางอากาศ ของโรงไฟฟ้าถ่านหิน รวมทั้งเปรียบเทียบต้นทุนสังคมที่ได้กับอัตราการจ่ายเงินเข้ากองทุนพัฒนาโรงไฟฟ้า ด้วยการใช้แนวทาง Impact Pathway Approach (IPA) โดยรวบรวมข้อมูลปริมาณสารพิษในอากาศได้แก่ SO2 NOx และ PM10 ที่ปล่อยจากโรงไฟฟ้าถ่านหิน และใช้แบบจำลอง HYSPLIT เพื่อประเมินความเข้มข้นของมลพิษที่เพิ่มขึ้นในอากาศ จากนั้นนำข้อมูลผลกระทบด้านสุขภาพจากมลพิษทางอากาศ จากงานวิจัยต่างๆ โดยใช้หลักการ Exposure-Response Function (ERF) มาวิเคราะห์ผลกระทบด้านสุขภาพ และประเมินมูลค่าต้นทุนสังคมของโรงไฟฟ้าด้วยวิธีประเมินมูลค่าชีวิตเชิงสถิติ (Value of Statistical Life: VSL) เพื่อประเมินมูลค่าผลกระทบทางสุขภาพให้เป็นตัวเงิน ผลการศึกษาพบว่าแนวทาง IPA เป็นวิธีหนึ่งที่เหมาะสมในการประเมินต้นทุนสังคมด้านผลกระทบสุขภาพที่เกิดจากโรงไฟฟ้า เนื่องจากมีการนำปัจจัยต่างๆที่สัมพันธ์กับผลกระทบมาวิเคราะห์อย่างครอบคลุมทุกด้านและเป็นระบบ และผลจากการวิเคราะห์ต้นทุนสังคมที่เกิดจากโรงไฟฟ้าถ่านหินในปี 2553 คิดเป็นเงิน 0.00011 - 0.00019 สตางค์ต่อกิโลวัตต์ชั่วโมง (kWh) หรือเทียบเท่ากับ 183,889.92 – 316,507.20 บาทต่อปี ซึ่งจะเห็นได้ว่าค่าที่ได้ค่อนข้างต่ำ เนื่องจากขอบเขตการศึกษาเจาะจงเฉพาะผลกระทบที่มีต่อประชาชนในจังหวัดลำปางเท่านั้น อีกทั้งปัจจุบันโรงไฟฟ้าได้ใช้เทคโนโลยีที่มีประสิทธิภาพมาช่วยลดมลภาวะที่เกิดขึ้นจากการผลิตไฟฟ้าด้วยถ่านหิน ส่วนการเปรียบเทียบกับการจ่ายเงินเข้ากองทุนพัฒนาชุมชนในพื้นที่รอบโรงไฟฟ้าในอัตรา 0.0143 บาทต่อ kWh จะเห็นว่าอัตราที่โรงไฟฟ้าจ่ายเงินเข้ากองทุนนั้นครอบคลุมต้นทุนสังคมที่เกิดขึ้น
DOI: 10.5281/zenodo.3472017
title: Exploring the Effects of Local Energy Markets on Electricity Retailers and Customers

description: PSCC - Data Source Paper title: Exploring the Effects of Local Energy Markets on Electricity Retailers and Customers 1. Wholesale price, 2. Linear and quadratic benefit coefficients of flexible consumers, 3. Linear and quadratic cost coefficients of micro-generators, 4. Power capacity, minimum & maximum energy limits, initial energy level, charging & discharging efficiency of energy storages.
DOI: 10.5281/zenodo.3472018
title: Exploring the Effects of Local Energy Markets on Electricity Retailers and Customers

description: PSCC - Data Source Paper title: Exploring the Effects of Local Energy Markets on Electricity Retailers and Customers 1. Wholesale price, 2. Linear and quadratic benefit coefficients of flexible consumers, 3. Linear and quadratic cost coefficients of micro-generators, 4. Power capacity, minimum & maximum energy limits, initial energy level, charging & discharging efficiency of energy storages.
DOI: 10.14457/cu.the.2012.1098
title: การวางแผนการผลิต และจัดส่งสำหรับโรงงานผลิตกระดาษ

description: งานวิจัยนี้มีวัตถุประสงค์เพื่อ (1) ลดปริมาณเศษตัดริมของม้วนกระดาษวัตถุดิบนำเข้า และ (2) ลดความสูญเปล่าในกระบวนการดำเนินงานภายในธุรกิจผลิตกระดาษ การศึกษาได้ดำเนินการโดย (1) ศึกษารูปแบบการตัดม้วนกระดาษ ซึ่งมีขนาดน้ำหนักต่างๆกัน ได้แก่ 70, 75, 80, 100 และ120 แกรม (กรัม/ตารางเมตร) และมีหน้ากว้างม้วนกระดาษต่างๆ ดังนี้ 1250,1300, 1502, 1605, 1700,1758, 1808, 2135, 2190, และ 2200 มิลลิเมตร (2) กำหนดรูปแบบทางคณิตศาสตร์โดยวิธีการโปรแกรมเชิงเส้น เพื่อคำนวณหารูปแบบการตัดกระดาษตามชนิดสินค้าให้เหลือเศษตัดริมน้อยที่สุด (3) ศึกษากระบวนการดำเนินงานของโรงงานในปัจจุบัน ซึ่งประกอบด้วยขั้นตอนหลัก ได้แก่ การรับใบสั่งซื้อ การเตรียมการผลิต การผลิต และการจัดส่งสินค้าจากโรงงานถึงท่าเรือ (4) วิเคราะห์โครงข่ายกิจกรรมงานและ (5) ปรับปรุงขั้นตอนการดำเนินงาน เพื่อลดความสูญเปล่า โดยอาศัยหลักการ ECRS ได้แก่ วิธีการขจัด รวบรวม จัดใหม่ และทำให้ง่าย ผลการศึกษาพบว่า (1) สามารถลดปริมาณเศษตัดริมกระดาษที่เกิดจากการจัดหน้าม้วนจากเดิม 719.6 ตัน/ปี เป็น 561.2 ตัน/ปี ลดลงคิดเป็น 22% (2) จำนวนสินค้าคงคลังลดลงจากเดิม 1557.3 ตัน/ปี เป็น 652.6 ตัน/ปี ลดลงคิดเป็น 58% และ(3) จากการปรับปรุงวิธีการจองเรือและรถ โดยกำหนดให้มีการได้รับการยืนยันการจองเรือและรถจากบริษัทขนส่ง ก่อนการยืนยันวันจัดส่งสินค้าให้ลูกค้า ซึ่งแต่เดิมโรงงานจะแจ้งลูกค้าก่อนได้รับการยืนยันการรับจองเรือ ทำให้ปัญหาการจัดส่งล่าช้าหมดไป และโรงงานสามารถลดระยะเวลาในการดำเนินงานการผลิตต่อใบซื้อต่อเดือน ตั้งแต่ขั้นตอนการได้รับใบสั่งซื้อจากลูกค้าจนถึงขั้นตอนการจัดส่งสินค้าถึงท่าเรือในประเทศ ลดลงจากเดิม 28 วัน เหลือ 25 วัน และทำให้โรงงานจัดส่งสินค้าได้ทันตรงตามกำหนด
DOI: 10.14457/cu.the.2012.1099
title: การสกัดไอออนตะกั่วจากน้ำเสียของโรงงานแบตเตอรี่ด้วยระบบเยื่อแผ่นเหลวที่พยุงด้วยเส้นใยกลวง

description: โรงงานแบตเตอรี่ที่เป็นกรณีศึกษาใช้การตกตะกอนด้วยสารเคมีในการบำบัดตะกั่วออกจากน้ำเสียให้ต่ำกว่ามาตรฐานน้ำทิ้งอุตสาหกรรม คือ 0.2 มิลลิกรัมต่อลิตร แต่เนื่องจากปริมาณ น้ำเสียต่อวันมีปริมาณมากจึงบำบัดตะกั่วให้ได้ตามมาตรฐานน้ำทิ้งไม่ทัน เพราะใช้เวลาตกตะกอนนาน โรงงานแก้ปัญหาโดยนำน้ำเสียที่ผ่านการตกตะกอนด้วยสารเคมีแล้วระดับหนึ่ง แต่ยังมีตะกั่วเหลือประมาณ 1-2 มิลลิกรัมต่อลิตร กลับเข้าใช้ในกระบวนการล้างแผ่นตะกั่ว ดังนั้นเพื่อลดโอกาสและความเสี่ยงที่ผู้ปฏิบัติงานต้องสัมผัสความอันตรายของสารตะกั่ว งานวิจัยนี้จึงเสนอการสกัดตะกั่วในน้ำเสียจากบ่อบำบัดของโรงงานก่อนการตกตะกอนด้วยสารเคมีด้วยเยื่อแผ่นเหลวที่พยุงด้วยเส้นใยกลวง ความเข้มข้นของไอออนตะกั่วที่พบในน้ำเสียซึ่งใช้เป็นสารละลายป้อนเท่ากับ 7.5 มิลลิกรัมต่อลิตร ในเบื้องต้นเลือกสารสกัดที่เหมาะสมจากวิธีการสกัดด้วยตัวทำละลาย ตัวแปรอื่นที่ศึกษา ได้แก่ ความเป็นกรด-เบสของสารละลายป้อน ความเข้มข้นของสารสกัด ชนิดและความเข้มข้นของสารละลายนำกลับ ชนิดของตัวทำละลายอินทรีย์ และอัตราการไหลของสารละลายป้อนและสารละลายนำกลับ กำหนดการไหลของสารละลายป้อนและสารละลายนำกลับแบบไหลวนและสวนทาง จากผลการทดลองได้ร้อยละการสกัดและการนำกลับไอออนตะกั่ว 99 และ 97 เมื่อใช้สารสกัด D2EHPA 0.12 โมลาร์ ในตัวทำละลายเคโรซีน ความเป็นกรด-เบสของสารละลายป้อนเท่ากับ 3.0 ความเข้มข้นของสารละลายนำกลับ HNO3 0.25 โมลาร์ ที่อัตราการไหลของสารละลายป้อนและสารละลายนำกลับ 100 มิลลิลิตรต่อนาที ในเวลา 90 นาที พบว่าปริมาณไอออนตะกั่วที่เหลือในน้ำเสียเท่ากับ 0.045 มิลลิกรัมต่อลิตร นอกจากนี้สัมประสิทธิ์การถ่ายเทมวลของไอออนตะกั่วในสารละลายป้อน (ki) และสัมประสิทธิ์การถ่ายเทมวลของไอออนเชิงซ้อนของตะกั่วกับสารสกัดในเยื่อแผ่นเหลว (km) ที่คำนวณได้มีค่า 4.980 x 10-4 และ 1. 089 x 10-5 เซนติเมตรต่อวินาที ตามลำดับ กล่าวได้ว่าขั้นตอนการถ่ายเทมวลของสารประกอบเชิงซ้อนของไอออนตะกั่วผ่านวัฏภาคเยื่อแผ่นเหลวเป็นขั้นตอนที่ควบคุมการถ่ายเทมวล และหากทราบความเข้มข้นเริ่มต้นของไอออนตะกั่วในน้ำเสียจะสามารถใช้แบบจำลองทางคณิตศาสตร์ทำนายเวลาการสกัด ที่เหลือความเข้มข้นของไอออนตะกั่วในน้ำเสียอยู่ภายใต้ข้อกำหนดมาตรฐานน้ำทิ้งอุตสาหกรรม
DOI: 10.14457/cu.the.2012.1100
title: เมทิเลชันของยีน CCNA1 ในเซลล์สายพันธุ์มะเร็งปากมดลูกที่ถูกทรานสเฟกต์ด้วยยีน E7 ของ Human Papillomavirus ไทป์ 16

description: สาเหตุหลักของการเกิดมะเร็งปากมดลูก คือ การติดเชื้อไวรัส human papillomavirus (HPV) ซึ่งจัดเป็นสาเหตุหลัก ผู้ป่วยจะถูกตรวจพบเชื้อ HPV ไทป์ที่มีความเสี่ยงสูง (HR-HPV) มากกว่าร้อยละ 90% โดยเฉพาะ HPV ไทป์ 16 และ 18 การศึกษาที่ผ่านมาพบความสัมพันธ์ระหว่างการเกิดเมทิเลชันและการยับยั้งการแสดงออกของยีนที่นำไปสู่โรคมะเร็ง พบว่าการเกิดมะเร็งปากมดลูกซึ่งมีการติดเชื้อ HPV มีความสัมพันธ์ต่อการเกิด เมทิเลชัน ของ CCNA1 ซึ่งมีบทบาทเสมือนเป็นยีนต้านมะเร็งในมะเร็งปากมดลูกถึง 93% วัตถุประสงค์ของงานวิจัย เพื่อศึกษาความสัมพันธ์ระหว่างยีน E7 ในไวรัส HPV ไทป์ 16 กับดีเอ็นเอเมทิเลชันบนโพรโมเตอร์ของยีน CCNA1 ในการทดลองผู้วิจัยได้เลี้ยงเซลล์สายพันธุ์มะเร็งปากมดลูก 3 ชนิด คือ HeLa cell ที่มีการติดเชื้อของ HPV ไทป์ 18, SiHa cell ที่มีการติดเชื้อของ HPV ไทป์ 16 และ C33A cell ซึ่งไม่มีการติดเชื้อของไวรัส HPV และเซลล์สายพันธุ์มะเร็งหูคอจมูก 3 ชนิด คือ HN4 , HN12 และ HN17 ซึ่งยังไม่ทราบการติดเชื้อ นำเซลล์ทั้ง 6 ชนิดมาตรวจสอบการติดเชื้อ HPV จากนั้นตรวจสอบเมทิเลชันและการแสดงออกของยีน CCNA1 จากนั้นมุ่งเน้นไปที่ยีน E7 ของ HPV 16 โดยการสร้าง plasmid ที่ใส่ยีน E7 ของ HPV ไทป์ 16 และทรานสเฟกต์ plasmid นี้เข้าไปใน C33A และ HN 12 จากนั้นจึงตรวจสอบ เมทิเลชันและการแสดงออกของยีน CCNA1 อีกครั้งใน C33A และ HN 12 เพื่อเปรียบเทียบระหว่างเซลล์ที่ถูกทรานสเฟกต์ยีน E7 กับเซลล์ที่ไม่ได้ถูกทรานสเฟกต์ ผลการวิจัยพบว่า เซลล์ C33A ที่ถูกทรานสเฟกต์ยีน E7 ของไวรัส HPV ไทป์ 16 มีเมทิเลชันของยีน CCNA1 ที่เพิ่มมากขึ้น และพบการแสดงออกของยีนนี้ลดลงเมื่อเทียบกับเซลล์ที่ไม่ได้ถูกทรานสเฟกต์ ส่วนเซลล์ HN12 ที่ถูกทรานสเฟกต์ยีน E7 ตรวจพบเมทิเลชันของยีน CCNA1 เมื่อเทียบกับเซลล์ที่ไม่ได้ถูกทรานสเฟกต์จะไม่มีเมทิเลชัน และการแสดงออกของยีนก็ลดลงเช่นเดียวกับเซลล์ C33A ทำให้สามารถสรุปได้ว่า ยีน E7 ของไวรัส HPV 16 มีผลต่อการเกิดเมทิเลชันของยีน CCNA1 ในมะเร็งปากมดลูก
DOI: 10.14457/cu.the.2012.1101
title: คุณสมบัติของพิษปลากระเบนราหู (Himantura Chaophraya, Monkolprasit and Roberts, 1990) ในประเทศไทย

description: ปลากระเบนเป็นปลากระดูกอ่อนเช่นเดียวกับปลาฉลาม ในบางตัวพบว่าบนหางมีเงี่ยงที่มีหนามแหลมลักษณะคล้ายเลื่อยและมีเยื่อบุผิวปกคลุมโดยรอบ เงี่ยงของปลากระเบนบางสายพันธุ์มีพิษ จากรายงานที่ผ่านมาพบว่ามีปลากระเบนกว่า 70 สายพันธุ์ทั่วโลก โดยที่พบปลากระเบนจำนวน 7 สายพันธุ์ในประเทศไทย ซึ่งปลากระเบนราหูเป็นปลากระเบนสายพันธุ์ที่มีขนาดใหญ่ที่สุดและถูกจัดอยู่ในกลุ่มสัตว์ที่หายากและมีความเสี่ยงสูงต่อการสูญพันธุ์โดยสมัชชาการอนุรักษ์สิ่งแวดล้อมโลก งานวิจัยนี้มุ่งศึกษาถึงความรู้พื้นฐานเกี่ยวกับเนื่อเยื่อบริเวณรอบเงี่ยงโดยอาศัยวิธีการโซเดียมโดเดซิลซัลเฟตพอลีอะคริลาไมด์อิเล็กทรอฟอเรซีส(SDS-PAGE หรือ Sodium dodecyl sulfate polyacrylamide gel electrophoresis) ซึ่งผลการทดลองบ่งชี้ว่าเนื่อเยื่อที่ขูดได้จากเงี่ยงและเมือกที่ขูดได้จากบริเวณรอบตัวยกเว้นส่วนของเงี่ยงนั้นประกอบด้วยโปรตีนหลายชนิดที่คล้ายกัน (น้ำหนักโมเลกุล 25 kDa, 50 kDa และมากกว่า 75 kDa) พบแถบโปรตีนอย่างต่ำ 16 แถบอยู่บนเจลที่ได้จากเนื้อเยื่อหุ้มรอบเงี่ยง ส่วนแถบโปรตีนที่พบเฉพาะในเจลที่ได้จากเนื้อเยื่อรอบเงี่ยงแต่ไม่พบบนเจลที่ได้จากเมือกรอบตัวมีน้ำหนักโมเลกุลอยู่ที่ประมาณ 15 kDa งานวิจัยนี้ยังได้นำเอาเงี่ยงของปลากระเบนราหูมาวิเคราะห์โดยวิธีการทางพยาธิวิทยาและย้อมสีพิเศษได้แก่ PAS และ Alcian blue พบว่าเซลล์คัดหลั่งพิษชนิดพิเศษกระจายอยู่ในเยื่อบุผิวรอบเงี่ยงและย้อมไม่ติดสีทั้ง PAS และ Alcian blue แต่เซลล์เยื่อบุผิวทั่วไปย้อมติดสี PAS และ Alcian blue
DOI: 10.14457/cu.the.2012.1102
title: การพัฒนาเครื่องมือรวบรวมข้อมูลทางภูมิสารสนเทศจากแหล่งข้อมูลเชิงพื้นที่บนเว็บ

description: ด้วยแนวโน้มการใช้งานเว็บรุ่นที่ 2 (Web 2.0) ที่มากขึ้น จึงมีการใช้เทคนิคใหม่ๆ เช่น การนำข้อมูลจากหลายแหล่งมาผสมผสานกัน (Mashup) การแบ่งปันแลกเปลี่ยนข้อมูล การสร้างโปรแกรมประยุกต์ที่ให้กลุ่มคนเข้ามามีส่วนร่วม (Crowdsourcing) และการทำแผนที่โดยใช้เอพีไอ (map API) ในด้านของแพลตฟอร์มการโปรแกรมเว็บ (Web programing platform) เช่น เอชทีเอ็มแอลรุ่นที่ 5 (HTML5) เฟสบุ้ค (Facebook) และทวิตเตอร์ (Twitter) ได้เพิ่มส่วนที่สนับสนุนการใช้งานสำหรับระบุตำแหน่งทางภูมิศาสตร์ (Geo-location) เข้าไปด้วย เทคโนโลยีเหล่านี้ช่วยอำนวยความสะดวกให้เกิดการสร้างข้อมูลทางภูมิศาสตร์ขึ้นและกระจายข้อมูลได้โดยง่าย อย่างไรก็ตาม ระบบภูมิสารสนเทศทางภูมิศาสตร์และเว็บไซต์ที่มีอยู่ก่อนหน้านี้ก็ยังถูกใช้งานอยู่อย่างแพร่หลาย ซึ่งเว็บไซต์จำนวนมากนี้มีการนำเสนอข้อมูลที่มีความสัมพันธ์เชิงพื้นที่แต่ไม่ได้ถูกจัดเตรียมให้อยู่ในรูปแบบที่พร้อมจะนำไปใช้งานกับเว็บโปรแกรมประยุกต์ทางภูมิศาสตร์รุ่นใหม่ งานวิจัยนี้จึงต้องการจัดทำข้อมูลที่มีความสัมพันธ์ในเชิงพื้นที่ให้อยู่ในรูปแบบที่พร้อมใช้งานสำหรับเว็บโปรแกรมประยุกต์ทางภูมิศาสตร์รุ่นใหม่ โดยมุ่งเน้นไปที่ข้อมูลที่สามารถเปลี่ยนแปลงได้ และไม่อยู่ในรูปของข้อมูลทางภูมิศาสตร์ โดยงานวิจัยได้นำเสนอวิธีการคือวีธีในการสร้างเครื่องมือเพื่อรวบรวมข้อมูล จัดเก็บข้อมูล และกระจายข้อมูลจากแหล่งข้อมูลที่หลายหลาย งานวิจัยได้พัฒนาคลังข้อมูลเชิงพื้นที่ซึ่งสามารถนำข้อมูลเข้ามาจัดเก็บได้ทั้งข้อมูลที่อยู่ในรูปของข้อมูลทางภูมิศาสตร์และยังไม่อยู่ในรูปของข้อมูลทางภูมิศาสตร์ และแปลงข้อมูลให้อยู่รูปของมาตรฐานของโอจีซี (OGC) เพื่อใช้งานกับเว็บประยุกต์ทางภูมิศาสตร์
DOI: 10.14457/cu.the.2012.1103
title: ความสัมพันธ์ระหว่างสมดุลชีวิตกับการทำงาน ความปลอดภัยในการปฏิบัติงาน กับความยึดมั่นผูกพันต่อองค์การของพยาบาลวิชาชีพ โรงพยาบาลเอกชน ภาคใต้

description: การวิจัยครั้งนี้มีวัตถุประสงค์ เพื่อศึกษาความยึดมั่นผูกพันต่อองค์การ สมดุลชีวิตกับการทำงาน และความปลอดภัยในการปฏิบัติงาน และศึกษาความสัมพันธ์ระหว่างสมดุลชีวิตกับการทำงาน ความปลอดภัยในการปฏิบัติงานกับความยึดมั่นผูกพันต่อองค์การของพยาบาลวิชาชีพ โรงพยาบาลเอกชน ภาคใต้ กลุ่มตัวอย่างคือ พยาบาลวิชาชีพระดับปฏิบัติการที่ปฏิบัติงานเต็มเวลาในโรงพยาบาลเอกชน เขตภาคใต้ จำนวน 276 คน ได้จากการสุ่มตัวอย่างแบบหลายขั้นตอน เครื่องมือที่ใช้ในการวิจัย ครั้งนี้คือแบบสอบถามความคิดเห็นเกี่ยวกับ ความยึดมั่นผูกพันต่อองค์การ สมดุลชีวิตกับการทำงาน และความปลอดภัยในการปฏิบัติงาน ซึ่งผ่านการตรวจสอบความตรงตามเนื้อหา และวิเคราะห์ความเที่ยงของเครื่องมือโดยหาค่าสัมประสิทธิ์อัลฟ่าของครอนบาคได้เท่ากับ .96, .90 และ .96 ตามลำดับ วิเคราะห์ข้อมูลโดยคำนวณหาค่าเฉลี่ย ส่วนเบี่ยงเบนมาตรฐาน และค่าสัมประสิทธิ์สหสัมพันธ์ของเพียร์สัน ผลการวิจัยพบว่า 1. ความยึดมั่นผูกพันต่อองค์การ อยู่ในระดับมาก ( [Mean] = 3.66, SD = .46), สมดุลชีวิตกับการทำงานอยู่ในระดับปานกลาง ([Mean] = 3.47, SD = .53) และความปลอดภัยในการปฏิบัติงานอยู่ในระดับสูง ( [Mean] = 3.85, SD = .66) 2.สมดุลชีวิตกับการทำงาน มีความสัมพันธ์ทางบวกกับกับความยึดมั่นผูกพันต่อองค์การของพยาบาลวิชาชีพ โรงพยาบาลเอกชน เขตภาคใต้ อย่างมีนัยสำคัญทางสถิติที่ระดับ.01 (r = .47) 3.ความปลอดภัยในการปฏิบัติงาน มีความสัมพันธ์ทางบวกกับกับความยึดมั่นผูกพัน ต่อองค์การของพยาบาลวิชาชีพ โรงพยาบาลเอกชน เขตภาคใต้ อย่างมีนัยสำคัญทางสถิติที่ระดับ .01 (r =.51)